CELEX: 62018TN0252
Language: et
Date: 2018-04-22 00:00:00
Title: Kohtuasi T-252/18: 22. aprillil 2018 esitatud hagi – European Anglers Alliance versus nõukogu

201806220711970862018/C 240/552522018TC24020180709ET01ETINFO_JUDICIAL20180422484811Kohtuasi T-252/18: 22. aprillil 2018 esitatud hagi – European Anglers Alliance versus nõukogu
 ---documentbreak--- C2402018ET4810120180422ET005548148122. aprillil 2018 esitatud hagi – European Anglers Alliance versus nõukogu
   (Kohtuasi T-252/18)2018/C 240/55Kohtumenetluse keel: prantsuse
      Pooled
   
   
      Hageja: European Anglers Alliance (Offenbach Maini ääres, Saksamaa) (esindaja: advokaat L.-B. Buchman)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
            —
         
         
            tunnustada European Anglers Alliance’i põhjendatud huvi;
         
      
            —
         
         
            tühistada nõukogu 23. jaanuari 2018. aasta määruse (EL) 2018/120, millega määratakse 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu, ning millega muudetakse määrust (EL) 2017/127 (ELT 2018, L 27, lk 1), artikli 9 lõige 4 ja artikli 9 lõige 5, kuna:
            
                     —
                  
                  
                     nende sätetega taotletavat eesmärki silmas pidades põhjustavad need Euroopa Liidu kodanike vahel põhjendamatu diskrimineerimise ja rikuvad võrdsuse põhimõtet;
                  
               
                     —
                  
                  
                     Euroopa Liidu Nõukogu on ületanud oma kaalutlusõiguse piire, sest ta ei tuginenud seoses merel toimuva harrastuskalapüügi mõjuga huntahvenavarudele mingitele objektiivsetele andmetele;
                  
               
                     —
                  
                  
                     need rikuvad proportsionaalsuse põhimõtet ega järgi ühise kalanduspoliitika artiklit 17, kuna ilmselgelt ei ole arvesse võetud merel toimuva harrastuskalapüügi majanduslikku ja sotsioloogilist tähtsust.
                  
               
      
      Väited ja peamised argumendid
   
   Hagi põhjendamiseks esitab hageja kolm väidet.
   
            1.
         
         
            Esimene väide, et rikutud on võrdse kohtlemise põhimõtet, kuna määruse (EL) 2018/120 vaidlustatud sätted põhjustavad taotletavat eesmärki silmas pidades põhjendamatu diskrimineerimise Euroopa kodanike vahel ning harrastuskalurite ja tööstusliku kalapüügi vahel.
         
      
            2.
         
         
            Teine väide, et nõukogu on ületanud oma kaalutlusõiguse piire.
         
      
            3.
         
         
            Kolmas väide, et rikutud on proportsionaalsuse põhimõtet.